คุณคะ ปกติทานยาคุม28 เม็ด ยี่ห้อ minidoz ค่ะ แต่ลืมทานยาคุม1 วันค่ะ ซึ่งไม่รู้วันไหน โดยเริ่มแผงของรอบนี้คือเม็ดที่1 วันเสาร์17พ.ย. ค่ะและทานมาเรื่อยๆ แต่มาวันที่26 พ.ย. เช็คที่แผงยา ปรากฏว่าทานยาไม่ครบตามวันค่ะ ลืมไป1 เม็ดค่ะ ซึ่งจำไม่ได้ว่าเม็ดไหน อยู่ระหว่างเม็ด1-10 ค่ะ เลยทานทันทีที่นึกได้2 เม็ดเลย (ก่อนหน้านี้ทานยาminidoz มาตลอด1ปีค่ะ) และมีเพศสัมพันธ์ในวันที่22พ.ย. โดยใส่ถุงยางค่ะ และอีกครั้งคือไม่ได้สอดใส่อวัยวะเข้าไปในช่องคลอดและหลั่งด้านนอกค่ะ ไม่ทราบว่ามีผลต่อการตั้งครรภ์มั้ยคะ เครียดมากค่ะ ขอบค่ะ
สวัสดีค่ะ หากวันที่ได้ลืมทานยาคุมไปนั้น ได้ผ่านแล้ว คือไม่ได้ลืมเมื่อวาน แต่เพิ่งนึกออกในวันนี้ ไม่จำเป็นต้องทำอะไร ไม่ต้องทานเพิ่มเป็น 2 เม็ดในวันที่นึกได้ เพราะจะไม่ได้ช่วยเพิ่มประสิทธิภาพในวันที่ลืมทานยาไปแล้วแต่อย่างใด ให้ทานวันละเม็ดในเวลาเดิมตามปกติจนหมดแผงเหมือนเดิมการลืมทานยาไป 1 วัน ย่อมทำให้ประสิทธิภาพในการป้องกันการตั้งครรภ์ลดลงไปค่ะ ซึ่งโดยปกติ หากทานยาคุมกำเนิดได้อย่างถูกต้อง 100% โอกาสที่จะตั้งครรภ์จะมีประมาณ 0.3% ส่วนการลืมทานยาไป 1 วัน โอกาสย่อมมากกว่า 0.3% ค่ะ แต่หากมีการใช้ถุงยางอนามัยและการหลั่งนอกร่วมด้วย ก็จะช่วยลดโอกาสในการตั้งครรภ์ลงค่ะ ดังนั้น โอกาสในการตั้งครรภ์จึงยังถือว่าน้อยมากอยู่ค่ะแต่หากวันที่ลืมทานยาคุมคือเมื่อวาน และนึกขึ้นได้ในวันถัดไป โดยปกติ วิธีที่ถูกต้องคือ ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะต้องทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ